***Приложение №1***

***Обособена позиция 4***

**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ 4: „Изследване на добри практики и възможности за създаване на Лаборатория за иновативни публични политики в България“**

**I. Предмет на поръчката по Обособена позиция 4**

Предметът на Обособена позиция 4 е разработване на изследване на тема: **„Изследване на добри практики и възможности за създаване на Лаборатория за иновативни публични политики в България“.**

**II. Информация за източника на финансиране по обособена позиция 4**

Услугата по обособена позиция 4 „Изследване на добри практики и възможности за създаване на Лаборатория за иновативни публични политики в България“ се провежда във връзка с изпълнението на Дейност 5 на проект с номер на договор за безвъзмездна финансова помощ BG05SFOP001-2.004-0004-C01 и наименование „Работим за хората“ укрепване капацитета на институциите за посрещане на предизвикателствата на съвременните публични политики“. Проектът се финансира от Оперативна програма „Добро управление“, съфинансирана от Европейския съюз чрез Европейския социален фонд

**III. Максимална прогнозна стойност по обособена позиция 4**

Прогнозната стойност на обществената поръчка по обособена позиция 2 е 25 000 (двадесет и пет хиляди) лева без ДДС. Определената прогнозна стойност се явява максимално допустима (максимален бюджет) по поръчката.

**Оферти, които надвишават максималната обща стойност на обществената поръчка, ще бъдат отстранени от участие и няма да бъдат оценявани.**

**IV. Изисквания към изпълнението на поръчката** **по обособена позиция 4**

Изпълнението на Обособена позиция 4 следва да включва минимум следните дейности:

**Дейност 1:** Анализ и изследване на съществуващите практики по разработване и тестване на алтернативни варианти на публични политики от специализирани звена/структури в най-малко 20 държави-членки на ЕС и проучване на поне 3 добри практики от държави-членки на ЕС, с посочване най-малко на модел на структуриране, финансиране, идентифициране на теми за изследване и основни успешни проекти. Анализът и изследването следва да очертаят разнообразието от подходи при разработването на публични политики от специализирани звена/структури, използвани както в държави-членки на ЕС, така и в наднационалните структури на Съюза.

**Дейност 2:** Изготвяне на модел за структуриране на Лаборатория за иновативни публични политики в България – моделът следва да включва най-малко структурна подчиненост на лабораторията, функции, необходим капацитет и експертиза на служителите, статут на служителите, организационна структура, тематичен обхват на дейността. Въз основа на анализът от Дейност 1 следва да се изготвят модели за структуриране на Лаборатория за иновативни публични политики, които да представят в същността си най-разпространените и успешни практики, използвани в ЕС. Изготвените модели трябва да бъдат съобразени с особеностите на българската административна система.

**Дейност 3:** Изследване на възможни модели за финансиране – следва да се разгледат най-малко 2 алтернативни модела за финансиране на дейността на лабораторията със сравнение на техните плюсове и минуси, като се предложи най-подходящият с оглед ефективност и ефикасност, в контекста на актуалното състояние на административната система в България.

**Дейност 4:** Разработване на механизъм за идентифициране и възлагане на приоритетни теми и политики, които да бъдат анализирани от лабораторията, в съответствие със стратегическите приоритети. Проучване, описание и анализ на предимства и недостатъци на поне 2 принципни подхода за идентифициране на приоритетни теми и политики.

**Дейност 5:** Изготвяне на модел за координация на дейността на Лабораторията с останалите структури на държавната администрация. Проучване и анализ на предимства и недостатъци на най-често използваните подходи за координация в ЕС. Изготвеният модел да е съобразен с особеностите на българската административна структура.

**Дейност 6:** Очертаване на механизъм за разпознаване и въвличане на заинтересованите страни в процеса по разработване на алтернативни политики. Механизмът следва да дава информация за ролята и позицията на потенциалните заинтересовани страни в процеса на разработване на политики. Описание на възможни подходи за комуникация и организация на работата със заинтересовани страни, предвид поставените цели.

**Дейност 7:** Идентифициране на възможности за сътрудничество с университети, изследователски центрове и др. Разглежданите възможности за сътрудничество да включват академични структури, бизнес организации и административни структури на национално и европейско ниво. Проучване и изследване на добри практики в областта и възможност за тяхното адаптирано прилагане в България.

Общият обем на изследването следва да бъде минимум 100 максимум 200 стандартни страници.

**V. Условия и срок за приемане на изпълнение по обособена позиция 4**

* Срокът за изпълнение на настоящата обществена поръчка е 4 месеца и започва да тече от датата на подписване на договора за възлагане на поръчката.
* Изпълнението на услугата следва да отговаря на поставените минимални изисквания на Възложителя относно съдържание, обхват и обем.
* Да бъдат спазени правилата на Оперативна програма „Добро управление“, в това число и изискванията в Единния наръчник на бенефициента за прилагане на правилата за информация и комуникация 2014 – 2020 г.
* Възложителят координира и контролира работата по разработване на изследването през целия срок на договора.
* Изпълнителят предоставя на Възложителя разработения продукт предварително за преглед и коментари. Когато изработеното се отклонява от изискванията на Възложителя, Изпълнителят е длъжен да отстрани за своя сметка констатираните недостатъци в 5- дневен срок от уведомлението за това.
* Разработеният материал се предава лично от Изпълнителя в сградата на ИПА в гр. София, ул. Аксаков №1, ет.3, 1 бр. на хартиен носител, формат А-4 и 1 бр. на електронен носител.
* Дейността, предмет на поръчката, се приема с двустранен приемо-предавателен протокол, подписан от Възложителя и Изпълнителя. След одобрението на изследването от Възложителя, се съставя констативен протокол, подписан от двете страни.

**VII. Други**

1. Изисквания относно техническите възможности и/или квалификация за изпълнение на обществената поръчка.

1.1. Участниците следва да са изпълнили през последните 3 (три) години, считано от датата на подаване на офертата, най-малко една дейност, която е идентична или сходна с предмета на обществената поръчка по Обособена позиция № 4.

Под „дейност, с предмет, идентичен или сходен с този на поръчката” се разбира: разработване на изследвания, провеждане на проучвания и анализи с използването на различни методи за събиране и обработване на информация.

Дейностите може да са извършени при изпълнението на един или повече проекта/договори.

1.2. Участниците следва да разполагат с екип от персонал с определена професионална компетентност за изпълнение на поръчката. Минималните изисквания към ключовите експерти са, както следва:

**Ключов експерт 1 „Ръководител на екип“**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 2 “Анализ и проучване ”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 3 “Иновации и публични политики ”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.